હમણાં એક ચિંતનીય અંગ્રેજી લેખ વાંચવામાં આવ્યો. ‘સુખી લગ્નજીવન માટેનાં રહસ્યો.’ અમેરિકન પતિ-પત્નીના સંદર્ભમાં તેમાં વાત છે, માનવીય સંબંધો સર્વત્ર સરખા હોય છે. માત્ર તેને મૂલવવાની રીત અલગ હોય છે. પતિ-પત્ની બધે જ પ્રેમ કરે છે, ઝઘડે છે, જાતીય જીવન જીવે છે, બાળકો પેદા કરે છે, મારામારીય કરે છે, ઘર ચલાવે છે ને ઝાટકામાં અલગ થઈ છેડો ફાડી પણ નાંખે છે, પણ આપણે એ તરફ ન જતાં જે કંઈ સારી બાજુ છે તેનો સરવાળો કરવાની દિશા અપનાવવા જેવી છે. નવા સંદર્ભમાં તે અનુકરણીય છે.